Tiberis

TiberisTiberis,  (acc. -im). vel poetice ThybrisT(h)ybris,  (Italiane Tevere) est longissumum flumen Italiae mediae, quod ex Appennino in Aemilia et Romania ortum, ad meridiem excurrens, Romam interfluit et iuxta Ostiam in mare Tyrrhenum influit.

Alia fluminis nomina erant Tiberinus, Albula (ab aquae colore), Rumon, Serra.Giovanni Uggeri, "Tiber", in Brill’s New Pauly, editione interretiali (2006).

 Historia 
Veteres Tiberim (vel Thybrim Tiberinumve) pro deo habuerunt, quem in libro octavo Aeneidis Aeneas dux Troianorum, cum Latium venisset, his verbis adoravisse perhibetur (vv. 71-7):
Nymphae, Laurentes Nymphae, genus amnibus unde est,
tuque, o Thybri tuo genitor cum flumine sancto,
accipite Aenean et tandem arcete periclis.
Quo te cumque lacus miserantem incommoda nostra
fonte tenent, quocumque solo pulcherrimus exis,
semper honore meo, semper celebrabere donis
corniger Hesperidum fluvius regnator aquarum.

Apud LiviumLivius, Ab urbe condita 2,10,11 legimus bello a rege Porsenna Romanis illato Horatium Coclitem pontem Sublicium solum defendentem in flumen desulturum haec exclamavisse: 
Pater Tiberine, te sancte precor, haec arma et hunc militem propitio flumine accipias.

Claudianus in panegyrico, Olybrio et Probino consulibus, Tiberim hac specie apparentem fecit (vv. 214–225):
Illi glauca nitent hirsuto lumina vultu
caeruleis infecta notis, reddentia patrem
Oceanum. Crispo densantur gramine colla,
vertice luxuriat toto crinalis harundo
(quam neque fas Zephyris frangi nec sole perustam
aestivo candore mori, sed vivida frondet
aequaevum conplexa caput), taurina levantur
cornua temporibus raucos sudantia rivos.
Destillant per pectus aquae, frons hispida manat
imbribus, in liquidos fontes se barba repectit.
Palla graves umeros velat, quam neverat uxor
Ilia percurrens vitreas sub gurgite telas.

 Roma
 Insula Portuensis vel Insula Portus (Italiane: Isola Sacra)
 Tiberina insula vel Insula Tiberis et Insula Aesculapi (Italiane: Isola Tiberina)
 Flumina Italiae

 Nexus externi 

 Notae 

Categoria:Tiberis